KOMISIJOS SPRENDIMAS
2008 m. liepos 30 d.
iš dalies keičiantis Sprendimą 2007/777/EB dėl leidimo Kinijai importuoti termiškai apdorotus paukštienos produktus
(pranešta dokumentu Nr. C(2008) 3874)
(Tekstas svarbus EEE)
(2008/638/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. gruodžio 17 d. Tarybos direktyvą 92/118/EEB, nustatančią gyvūnų sveikatos ir visuomenės sveikatos reikalavimus, reglamentuojančius produktų, kuriems netaikomi minėti reikalavimai, nustatyti specialiose Bendrijos taisyklėse, nurodytose Direktyvos 89/662/EEB A priedo I dalyje, ir, ligų sukėlėjų atžvilgiu, Direktyvoje 90/425/EEB, prekybą Bendrijoje ir jų importą į Bendriją (1), ypač į jos 10 straipsnio 2 dalies c punktą,
atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (2), ypač į jos 8 straipsnio įžanginį sakinį, 8 straipsnio 1 dalies pirmąją pastraipą, 8 straipsnio 4 dalį, 9 straipsnio 2 dalies b punktą, 9 straipsnio 4 dalies b ir c punktus,
kadangi:
(1)
2007 m. lapkričio 29 d. Komisijos sprendime 2007/777/EB, nustatančiame gyvūnų ir visuomenės sveikatos reikalavimai ir sertifikatų pavyzdžiai importuojant tam tikrus žmonėms skirtus mėsos produktus ir apdorotus skrandžius, pūsles bei žarnas iš trečiųjų šalių ir panaikinančiame Sprendimą 2005/432/EB (3), nustatomos tam tikrų žmonėms skirtų mėsos produktų siuntų importo į Bendriją taisyklės, įskaitant trečiųjų šalių ir trečiųjų šalių dalių, iš kurių tokių produktų importas yra leidžiamas, sąrašus. Tame sprendime taip pat nustatyti sertifikatų pavyzdžiai ir tiems produktams taikytino apdorojimo taisyklės.
(2)
Pagal Sprendimą 2007/777/EB Kinijai leidžiama eksportuoti į Bendriją tik termiškai apdorotus paukštienos produktus, apdorotus hermetiškai uždarytoje sandarioje talpykloje, kai Fo vertė yra trys ir daugiau pagal to sprendimo II priedo 4 dalį.
(3)
Kinijos valdžios institucijos dabar paprašė Komisijos leisti importuoti į Bendriją paukštienos produktus, kurie buvo apdoroti ne tokiu intensyviu būdu, būtent apdorojant karščiu bent 70 °C temperatūroje.
(4)
Keletas Komisijos tarnybų atliktų patikrinimų misijų Kinijoje metu parodė, kad kompetentingos Kinijos valdžios institucijos, ypač Šendongo provincijoje, yra pakankamai gerai organizuotos ir pajėgios spręsti naminių paukščių sveikatos būklės klausimus.
(5)
Be to, Šendongo provincijos valdžios institucijos galėjo pateikti įrodymus, kad laikomasi specialiųjų gyvūnų sveikatos reikalavimų, nustatytų Direktyvoje 2002/99/EB ir Sprendime 2007/777/EB.
(6)
Po to, kai paskutinėje metinėje bendrojoje Pasaulio gyvūnų sveikatos organizacijos (OIE) asamblėjoje, kuri vyko Paryžiuje 2007 m. gegužės mėn., Kinija tapo visaverte šios organizacijos nare, Kinijos valdžios institucijos reguliariai Komisijai siuntė informaciją apie gyvūnų sveikatą. Be to, jos sutiko pranešti Komisijai per 24 valandas nuo patvirtinimo apie pirminius paukščių gripo ir Niukaslio ligos protrūkius kiekvienoje šalies teritorijos dalyje, kur anksčiau šių ligų nebuvo.
(7)
Kinija neseniai pateikė paukščių gripo viruso mėginius Bendrijos etaloninei paukščių gripo laboratorijai (BEL). Pasikeitimas viruso mėginiais sudaro galimybes išsamiau ištirti viruso pokyčius ir vertinti galimą kilmę bei viruso išplitimo būdus.
(8)
Todėl yra tikslinga leisti importuoti į Bendriją paukštienos produktus iš Kinijos Šendongo provincijos, kurie buvo termiškai apdoroti bent 70 °C temperatūroje pagal Sprendimo 2007/777/EB.
(9)
Todėl Sprendimas 2007/777/EB turėtų būti atitinkamai iš dalies pakeistas.
(10)
Šiame Sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2007/777/EB II priedo 1 ir 2 dalys pakeičiamos šio sprendimo priedo tekstu.
2 straipsnis
Valstybės narės nedelsdamos imasi šiam sprendimui įvykdyti reikalingų priemonių ir jas paskelbia. Apie tai valstybės narės nedelsdamos praneša Komisijai.
3 straipsnis
Šis sprendimas skirtas valstybėms narėms.
Priimta Briuselyje, 2008 m. liepos 30 d.